cyanic-selkie/wikianc huggingface dataset:
Death Sentence
Sammendrag
Nick følger etter gjengen til gjemmestedet deres, og han knivstikker Joe mens de er alene. Gjenglederen, Billy, ønsker hevn. Gjengen oppdager at Nick stod bak mordet på Joe. De planlegger å ta ham i bakhold, og etter en kort jakt stopper de på toppen av et stort parkeringshus med flere etasjer. Nick fanger ett gjeng-medlem i en bil, og sender bilen over kanten av bygningen. Ett gjeng-medlemmene går til kontoret hvor Nick arbeider, for å levere kofferten hans som Nick mistet i løpet av den tidligere jakten ved parkeringshuset. Nick snakker med Billy på telefon som advarer om at Nick har skaffet en "dødsdom" over hele familien hans. Billy avslører også at Joe Darley var lillebroren hans. Nick tar øyeblikkelig kontakt med politiets etterforsker som var tildelt Brendans sak, Jessica Wallis, som allerede er klar over hva Nick har begynt på. Hun gir familien hans politi-beskyttelse. Den kvelden blir politi-folkene hjemme hos Nick angrepet og drept, og Nicks kone Helen blir skutt og drept.
Nick besøker sønnen Lucas som ligger i koma på sykehuset, og Nick beklager at han ikke var en langt bedre far for sønnen sin. Nick ønsker å finne de gjenværende gjeng-medlemmene, og skaffer våpen fra en svartebørs-selger Bones, som avslører seg som Billys far. Nick sporer opp Heco, et medlem av gjengen, og avhører ham om hvor de andre gjeng-medlemmene hans befinner seg. Nick oppdager at gjengen holder til i ett nedlagt mentalsykehus de kaller «The Office» og han tvinger Heco til å ringe Billys mobiltelefon. Billy hører det gjennom telefonen når Billy dreper Heco. Bones konfronterer Billy, men Billy dreper ham. Nick reiser til «The Office» for å ta seg av resten av gjengen. I løpet av en skuddveksling skader Billy og Nick hverandre alvorlig. Billy sier at han gjorde Nick til en ond kaldblodig morder, akkurat som Billy selv er. Nick trekker frem en av pistolene sine, og dreper Billy.
Nå som han har hevnet sin familie, vender Nick endelig hjem. Han ser på hjemmelagde videoer av familien sin, og venter på sin uunngåelige arrestasjon. Når hun kommer, opplyser etterforsker Wallis at sønnen Lucas sannsynligvis kommer til å overleve. Nick blir lettet, men fortsetter å se på TV-skjermen som nå viser hele familien hans som sitter i en sofa og synger en sang.
Alibori
Alibori er det største og nordligste av Benins 12 departementer, med et areal på 25,683 km² og en befolkning på 595,196 (2006). Departementet er delt inn i seks kommuner; Banikoara, Gogounou, Kandi, Karimama, Malanville og Segbana. Departementet grenser til Burkina Faso i nordvest, Niger i nord og Nigeria i øst, samt departementene Atakora og Borgou i henholdsvis sørvest og sør.
Kevin Lindsay
Kevin Lindsay (født 17. april 1924 i Australia, død 26. april 1975) var en skuespiller som jobbet i Storbritannia. Han hadde gjesteroller i blant annet Crossroads, Z Cars og Play for Today.
Lindsay er kanskje best kjent for sine oppredener i science fiction-serien Doctor Who. Han spilte Linx, den første sontareren i serien, i historien The Time Warrior (1973–74). Han spilte også to sontarere i The Sontaran Experiment i 1975. Den tredje historien han var med i heter Planet of the Spiders (1974) og i denne spilte han Cho-Je.
Han døde av en hjertesykdom, 51 år gammel.
Ani-Matilda Serebrakjan
Ani-Matilda Serebrakjan (født 7. februar 1989) er en armensk alpinist.
Hun har ikke debutert i verdenscupen i alpint, men har deltatt i en rekke FIS-renn.
Serebrakian deltok for Armenia under Vinter-OL 2010, men fullførte ikke i noen av øvelsene hun deltok i.
Nymphaea lotus
Nymphaea lotus er en plante. Den er kjent for å blomstre om natten og lukke seg om morgenen. Rester av planten har blitt funnet i graven til Ramses II av Egypt.
Den brukes ofte som akvarieplante. Den blir opptil 45 cm høy, og foretrekker klart, varmt, stille og litt surt vann. Fargen på blomsten er hvit, noen ganger med rosa skjær.
Bengt Eidem
Bengt Trygve Eidem (født 1. juli 1977 i Trondheim) er en norsk kommunikasjonsdirektør og tidligere politiker (H).
Familie og karriere
Han vokste opp på Byåsen i Trondheim som sønn Per Eidem og Kristin Ramberg. Han bor i Trondheim, og er samboer med politietterforsker Kristin Onsøien, som han har barn med.
Han gikk allmennfaglig linje ved Adolf Øiens skole 1993–1996, deretter avtjente han verneplikten og gikk Luftforsvarets befalsskole og Politihøgskolen. Han har også ex.phil. og diverse fag fra TØH.
Eidem var politibetjent i Moss 2003–2004, politisk rådgiver for statsråd Kristin Krohn Devold i Forsvarsdepartementet under Bondevik-regjeringen 2004–2005, analytiker i PST 2005–2007, kommunikasjonsrådgiver i Røe kommunikasjon i Trondheim 2007–2010, presseoffiser ved den norske ISAF-styrken i Meymaneh i Afghanistan i 2008, fagsjef for samfunnskontakt i Norsk olje og gass 2010–2013 og seniorrådgiver for samfunnskontakt i Statoil 2013–2016. I 2016 gikk Eidem til stillingen som kommunikasjonsdirektør i TrønderEnergi.
Kreftsykdom
Eidem ble mye omtalt som kreftpasient, da han fikk en meget aggressiv form for blodkreft (akutt myelogen leukemi) i januar 2005. Han opprettet et eget nettsted, og skrev blogg om å ha kreft og kampen for å finne en benmargsdonor som passet. Etter gjennomført benmargstransplantasjon sto han fram som friskmeldt i september 2005. I 2005 ble Eidem kåret til Årets trønder, utdelt av Adresseavisen, for sin åpenhjertige og tøffe kamp mot kreften. I februar 2009 meldte Adresseavisen at Eidem på nytt hadde fått kreft, og i april samme år meldte VG at han hadde blitt frisk for andre gang. Eidem har vært styremedlem i Kreftforeningen.
Pasarkemis
Pasarkemis er en by i provinsen Banten på Java i Indonesia. Befolkningen anslås (2005) til 154 200.
Senftenberg (andre betydninger)
Senftenberg kan referere til:
Bacarra
I Bacarra er kirken San Andres Apostol, en gammel spansk kirke. Direkte ved siden av står dens gamle klokketårn, som ble delvis ødelagt under et jordskjelv i 1983. To store sandstrender ligger ved Sørkinahavet.
Barangayer
Bacarra deles inn i 43 barangayer.
Ludvig den tyske
Ludvig den tyske (født 804, død 28. august 876) var den første konge av Østfrankerriket. Han var sønnesønn av Karl den store, og tredje sønn av Ludvig den fromme og hans første hustru Ermengard av Hesbaye. Han fikk tilnavnet Germanicus, «den tyske», kort tid etter sin død i anerkjennelse av Magna Germania av Romerriket, det vil si det som ble hetende Det tysk-romerske rike, en refleksjon av karolingernes keiserlige perspektiv.
Ved delingen av riket i 817 fikk Ludvig tildelt Bayern, og begynte å styre det i 826. Han deltok i opprørene mot sin far i 830-833, og allierte seg med sin halvbror Karl den skallede mot sin bror Lothar I og hans krav om keiserlig overherredømme over hele Frankerriket etter deres fars død i 840. Ved traktaten i Verdun i 843 ble riket delt mellom brødrene i en vestlig, midtre og østlig del. Ludvig fikk tildelt de østlige delene. I 853 gjorde adelen i Karl den skalledes rike til opprør og søkte Ludvigs støtte. Han sendte sin sønn Ludvig den yngre til Aquitaine, og gikk vestover selv i 858 for å avsette halvbroren, men begge krigene mislyktes. Med fredsavtalen i Koblenz i 860 sa Ludvig fra seg alle krav på Karl den skalledes rike.
Da broren Lothar I døde i 855 ble hans landfordelt mellom hans sønner, og sønnen Lothar II arvet Lotharingia, men hadde ingen egne arvinger. Ludvig og Karl ble enig om dele hans land mellom seg ved hans død, men da han døde i 869 brøt Karl denne avtalen ved å annektere Lotharingia. Ludvig invaderte landet i 870, og konflikten ble løst ved traktaten i Meerssen ved at Lotharingia ble delt mellom dem; Ludvig fikk Friesland og de større områdene vest for Rhinen. I 865 og 872 delte Ludvig sitt rike mellom sine sønner Karloman, Ludvig den yngre og Karl den tykke. Uenighet mellom sønnene om fordelingen førte til opprører mellom sønnene i årene 861 og 873. Ludvig søkte uten hell å bli keiser etter broren Lothar, og på den tiden han døde forsøkte han igjen for å gå til krig mot broren Karl.
Bakgrunn
Sin barndom tilbragte Ludvig ved sin farfar Karl den stores hoff, og det sies at Ludvig var sin farfar særskilt kjær.
Konge
Da Ludvig den fromme delte sitt rike mellom sine sønner i 817, fikk Ludvig Bayern og områdene rundt omkring, men han tiltrådte ikke sitt embete før i 825 i det han med en gang ble involvert i krig med venderne og sorberne langs rikets østre grense. I 827 giftet han seg med Emma, søster av hans stemor Judit og datter av Welf I, som hadde domener som strakk seg fra Alsace til Bayern. Straks deretter ble Ludvig involvert i bråket som oppstod på grunn av Judits streben etter å sikre et kongadømme til sin sønn Karl (senere kjent som Karl den skallete) og den dertil hørende kampen mellom Ludvig og hans brødre mot keiser Ludvig I.
Da den eldre Ludvig døde i 840 og hans eldste sønn Lothar I gjorde krav på hele riket, allierte Ludvig seg med sin halvbror Karl den skallede, og sammen beseiret de Lothar ved Fontenoy i juni 841. I juni 842 møttes de tre brødrene til en fredskonferanse på en øy i elven Saône, der de alle hadde utsett 40 representanter som skulle fastsette grensene mellom deres kongedømmet. Møtet resulterte i traktaten i Verdun som ble undertegnet i august 843, og innebar at Ludvig fikk størsteparten av Frankerriket øst for Rhinen og områdene omkring Speyer, Worms og Mainz på Rhinens venstre side. Dette territorium omfattet også Bayern, der Ludvig gjorde Regensburg til hovedstaden i et rike som omfattet Thüringen, Franken og Sachsen. Han kan sies å ga grunnlagt det tyske kongerike, selvn om hans anstrengelser for å holde det sammen var ganske beskjedne. Etter å ha slått ned et opprør i Sachsen i 842, overmannet han obotriterne og bekjempet bohemerne og moraverne og andre stammer. Men han var mindre fremgangsrik i sin kamp mot danske vikinger.
På samme tid ble det avholdt synoder og andre møter der lover ble fastslått for å forbedre ledelsen av kirken og staten. Under 853 og årene som fulgte gjorde Ludvig flere enn ett forsøk på å sikre tronen i Akvitanien, noe som etter krønikene i klostret i Fulda (Annales Fuldenses), folket i det landet tilbød Ludvig i deres forakt for Karl den skalledes dårlige styre. Oppmuntret av sine onkler Pippin II av Akvitanien og Karl, konge av Provence invaderte Ludvig - Karl den skallede klarte ikke engang å oppstille en armé mot angriperne. I 858 utferdigete Ludvig et kongebrev som ble datert «det førstr år av regjeringstiden i Vestfranken». Forræderi og deserteringer i hans armé og de akvitanske biskopenes lojalitet mot Karl, gjorde imidlertid at hele foretaket ble mislykket. Ludvig frasa seg kravene i en traktat som ble undetegnet i Koblenz den 7. juni 860.
I 855 døde keiser Lothar, og Ludvig og Karl synes å ha samarbeidet under en tid med planer på å dele Lothars eiendommer. Det ene som syntes å forpurre planene var Lothars sønner Lothar III, Ludvig II og Karl av Provence.
I 863 døde Karl, og nå kunne de dele Provence og Burgund mellom seg. Ved et møte i Metz i 868 kom de to kongene frem til en overenskommelse om oppdelingen, men da Lothar II døde i 869 var Ludvig den tyske alvorlig syk og hans armé var bundet opp av strider mot moraverne, noe som Karl den skalledee utnyttet til å forsyne seg med hele Lothars kongadømme. Da Ludvig var på bena igjen, klarte han med en krigstrussel å få Karl til å godta traktaten i Mersen som regulerte oppdelingen av riket mellom de to kongene.
Ludvigs siste år ble formørket av revolter fra hans sønner. Den eldste Karloman ledet opprør i 861 og 863, noe som Ludvigs andre sønn Ludvig den yngre tok etter, og senere også deres bror Karl den tykke. Rapporter om at keiser Ludvig II hadde dødd gjorde imidlertid at faren og sønnene forlikte seg med hverandre. Ludvig forsøkte derpå å vinne den keiserlige trone til Karloman. Med Ludvig II, slett ikke var dsød, og Karl den skallede, satte stopp for det.
Ludvig holdt på å forberede ytterligere krigstog. Imidlertid døde han den 28. september 876 i Frankfurt.
Han ble begravet i klosteret i Lorsch og etterlot seg tre sønner og tre døtre.
Av mange betraktes Ludvig som den mest kompetente av Ludvig den frommes sønner. Han klarte å opprettholde en relativt god orden for å ha regjert et rike som var under angrep fra vikinger, ungarere, moravere og andre stammer, og klarte å slå tilbake angrepene fra disse. Han levde i tett allianse med kirken mot hvilken han var svært generøs, og han arbeidet ivrig for å omvende sine hedenske naboer.
Standardatmosfære (andre betydninger)
Betegnelsen standardatmosfære har flere betydninger:
Hege Hertzberg
Hege Hertzberg, tidligere Hege Berg-Nielsen, (født 18. september 1959 i Bærum) er en norsk diplomat og tidligere politiker (V). Hun var fra 2013 ambassadør i Ghana, og var mellom 2017 og 2019 direktør for Fredskorpset. Hun er fra 2019 assisterende utenriksråd i UD. Hertzberg er sideakkreditert til Liberia (2013), Mali og Gambia (2014) og fra 2015 til Sierra Leone og Burkina Faso. Tidligere var hun utviklingspolitisk direktør i Utenriksdepartementet.
Hun var leder i Unge Venstre i perioden 1985–1986, og sto på Akershus Venstres stortingsliste i 1981. Berg-Nielsens ledertid i Unge Venstre var preget av organisasjonens harde kamper med å forene økologi og miljøvern med den liberale ideologien.
Hun er utdannet ernæringsfysiolog.
Nicole Schmidhofer
Nicole Schmidhofer (født 15. mars 1989 i Friesach) er en østerriksk tidligere alpinist. Hun deltok i verdenscupen i alpint fra 2007 til 2023. Hun vant fire verdenscuprenn i løpet av karrieren, og hun vant super-G-cupen i 2018/19. Hun ble verdensmester i super-G i 2017.
Karriere
Schmidhofer deltok for Østerrike i vinter-OL 2010, men fullførte ikke i super-G som var den eneste øvelsen hun deltok i.
Hun ble verdensmester i super-G under VM i alpint 2017 i St. Moritz.
Hennes første verdenscupseier kom på utfor i Lake Louise 30. november 2018. Hun vant utforcupen sesongen 2018/19
Faxian
Faxian (forenklet kinesisk: 法显 ; tradisjonell kinesisk: 法顯 ; pinyin: Fǎxiǎn, eller romanisert eller Fa-hsien, Fa-Hien, født omkring 337 i Pingyang nær dagens Linfen i provinsen Shanxi i Kina, død 422) var en kinesisk buddhistisk munk. Han befant seg fra 399 til 412 på reise i India for å få fatt på buddhistiske religiøse håndskrifter og ta med seg disse tilbake til Kina.
Hans reise i India beskrives i det av ham selv nedtegnede verket En journal over buddhistiske kongeriker, en beretning av den kinesiske munken Faxian fra hans reiser i India og på Ceylon på jakt etter buddhistiske rituelle bøker. Ved hjemkomsten til Kina ankom Faxian til Laoshan i den nåværende provins Shandong, 30 km øst for byen Qingdao. Han fortsatte så til Shandongs daværende hovedstad, Qingzhou, der han ble i et år for å oversette og redigere de dokumenter han hadde anskaffet under sine reiser.
Shahabuddin Ahmed
Shahabuddin Ahmed (født 1. februar 1930, død 19. mars 2022) er en tidligere president og høyesterettsjustitiarius i Bangladesh.
Shahabuddin Ahmed overtok presidentembetet etter et voldsomt folkelig opprør mot den tidligere presidenten Hossain Mohammad Ershad på begynnelsen av 1990-tallet. Umiddelbart etter at han overtok presidentembedtet kastet han sin tidligere president i fengsel.
Wyller
Wyller er en norsk slekt etter buntmakeren Thomas Willers som flyttet til Christiania fra Königsberg i Tyskland og ble borger i året 1778. Blant etterkommerne er det flere akademikere, som juristen Christian Fr. Wyller (født 1948).
Liste over verdens største kjernekraftverk
Liste over verdens største kjernekraftverk er en liste som rangerer 193 av de totalt om lag 214 eksisterende og påbegynte kjernekraftverk i verden, sortert etter deres installerte effekt målt i megawatt (MW). Nedenfor gjengis både eksisterende kjernekraftverk og verk som er under bygging, mens planlagte verk ikke tas med. Enkelte av verkene er også anrikningsanlegg og/eller avfallslagre for kjernefysisk materiale.
Kjernekraftverk er ofte midlertidig stengt eller ute av drift, og antall produserende kraftverk, installert effekt og totalproduksjon vil derfor variere betydelig til enhver tid. Vanlig kapasitet per verk er 1–3 000 MW – svært få kjernekraftverk har lavere installert elektrisk effekt enn 1 000 MW. Noen få, svært små kommersielle kraftverk har likevel en produksjonskapasitet på mindre enn 150 MW. Noen eldre kjernekraftanlegg har også installert lav elektrisk effekt.
Verdens største kjernekraftverk er Kashiwazaki-Kariwa kjernekraftverk i prefekturet Niigata i Japan, som ble bygget i 1977, men ble ikke satt i drift før 1985. Installert effekt er 8 212 MW, og produksjonen på inntil 50 TWh årlig tilsvarer nesten halve Norges kraftproduksjon. I juli 2007 ble områder like ved verket utsatt for jordskjelv som rystet kjernekraftverket, og det ble midlertidig stengt. Størst produksjon i 2009 har trolig Bruce kjernekraftverk som ligger ved Huronsjøen i Canada, med en utnyttet kapasitet på om lag 6 000 MW. Japan har i alt 17 kjernekraftverk, Frankrike 19, bare USA har flere. Oseania er det eneste kontinentet uten kjernekraftverk, og Afrika har kun ett – i Sør-Afrika.
I mai 2005 ble Barsebäck kjernekraftverk i Malmö stengt etter politisk press fra Danmark, men likevel har Sverige fortsatt tre kjernekraftverk som produserer elektrisk kraft. Det har lenge vært en intensjon i svensk politikk å avvikle verkene, men i nyere tid har dette ikke vist seg gjennomførbart og Sverige har i 2010 endret dette til at dagens reaktorer skal erstattes med nye når levetida til en reaktor går ut. Mange av dagens reaktorer i Sverige vil i løpet av de nærmeste åra bli «uprated», det vil si at de blir fornyet teknisk, samtidig som den installerte effekten økes. Politisk press har bidratt til å stenge Greifswald kjernekraftverk – det ene av 13 opprinnelige verk i Tyskland. Videre har Østerrike og Malaysia latt være å igangsette sine kraftverk for produksjon, og Ukraina har stengt ett av sine fire opprinnelige verk, nemlig Tsjernobyl kjernekraftverk (4 000 MW) som smeltet ned i 1986 med store radioaktive utslipp. I Italia ble energiproduksjon i kjernekraftverk avvist i en folkeavstemning 13. juni 2011.
I Kina er ti kjernekraftverk under bygging, mens ytterligere åtte er planlagt. Iran bygger opp et kontroversielt atomkraftverk i Bushehr.
I Finland bygges det en tredje reaktor ved Olkiluoto kjernekraftverk som ventes å bli fullt operativ i 2022. I tillegg planlegger Finland bygging av enda en reaktor.
Flere land i Europa planlegger bygging av nye reaktorer i løpet av de nærmeste 10–15 år. Blant disse finner en England, Polen, Estland, Litauen og eventuelt Nederland.
Fordeling på verdensdeler
Hovedlisten nedenfor omfatter verdens 193 produserende kjernekraftverk per ultimo 2010. I tillegg inneholder listen kraftverk som er under anlegg og nedlagte kraftverk over 100 MW. Av verdens kjernekraftverk finner vi bare étt i Afrika og fire i Latin-Amerika. Australia har ikke atomkraft.
Fordelingen av 211 kjente kjernekraftverk mellom kontinenter og land var slik i 2012 (kraftverk under anlegg i parentes):
I tillegg planlegges det utbygging av første anlegg i Egypt, Polen, Hviterussland, Kasakhstan, Tyrkia, Indonesia og Vietnam.
Fargekodene i tabellen nedenfor markerer verdensdelen kraftverkene befinner seg i. Kursiv tekst angir kraftverk som ikke produserer energi gjennom kjernekraft, disse kan være (midlertidig) nedlagt, under bygging eller under utvidelse, eller ha en annen energikilde enn kjernekraft – og derfor ikke la seg rangere etter installert kapasitet.
Verdens kjernekraftverk etter størrelse
Fargekodene som brukes for kontinentene er:
Ved å trykke på firkanten ved siden av ordene Land, delstat kan du sortere en liste som viser kjernekraftverkene i hvert enkelt land.
Standardatmosfære (luftfart)
Standardatmosfære (internasjonal forkortelse: ISA) er i luftfarten en betegnelse på en luftmasse definert ved spesielle kriterier.
Utgangsbetingelsene anvendes inn i en hydrostatisk ligning. Denne forenklede standard luftmassen er et uttrykk for en gjennomsnittlig tilstand for hele kloden. Den anvendes for å angi flygenivå, definert i forhold til trykk i definerte høyder. Høydemålerne i fly er egentlig trykkmålere. Kalibrering av høydemålerne til standardatmosfæren sikrer at flyene har samme forståelse av høyden, og er en forutsetning for vertikal separasjon mellom alle slags fly.
Wavell
Wavell, også skrevet Wavel, er en palestinsk flyktningleir litt sør for byen Baalbek i Bekaa i Libanon. Den var før en fransk militærpost oppkalt etter den britiske feltmarskalk Earl Wavell som kommanderte de britiske styrker i Midtøsten under annen verdenskrig. Stedsnavnet som ble erstattet, var Weifal.
Standardatmosfære (luftfart)
Betegnelsen standardtrykk brukes ofte for å angi lufttrykket 1013,25 hPa.
Høydemålerene i fly er trykkmålere som med innstillingen 1013,25 hPa viser riktig høyde i alle nivåer i en standardatmosfære.
Wavell
I 1948 begynte man å ta imot flyktninger fra den arabisk-israelske krig. I 1952 overtok UNRWA driften av leiren.
Blue Pill
Blue Pill er navnet på et kontroversielt rootkit som bruker metoder for virtualisering som finnes i x86-arkitekturen og som blant annet kan brukes for angrep på Microsofts Windows Vista operativsystem. Metoden ble opprinnelig designet for å bruke virtualisering for AMD-V (Pacifica), men ble senere reimplementert til å støtte Intel VT (Vanderpool). Joanna Rutkowska lagde løsningen som ble demonstrert på Black Hat Briefings 3. august 2006.
Barnepiken
Barnepiken er en amerikansk dramafilm fra 2011 regissert av Tate Taylor. Filmen er basert på boken av samme navn av Kathryn Stockett.
Wavell
I 2002 var det 7357 registrerte flyktninger i leiren. I Baalbek har UNRWA i tillegg registrert drøyt 7 000 flere flyktninger.
Blue Pill
Navnet «Blue Pill» er en referanse til den blå pillen i filmen The Matrix. Når en svelger denne så faller en i søvn og alt oppleves som naturlig. Tilsvarende så vil virtualiseringen medføre at en hypervisor startes som så lar det eksisterende systemet fortsette å kjøre, men under kontroll av inntrengeren. Denne vil få full kontroll over maskinen, mens vertssystemet tror at det kjører direkte på den fysiske maskinen. Dette er bakgrunnen for parallellen til filmen. Tilsvarende finnes det en referanse for Red Pill som lar maskinens operativsystem oppdage hva som skjer.
Bakgrunn
I henhold til forfatteren som først beskrev løsningen så kan Blue Pill ved å bruke Pacifica føre det kjørende operativsystemet inn i en virtuell maskin, hvoretter Blue Pill vil fungere som en hypervisor, og selv få fullstendig kontroll over maskinen. Rutkowska hevder at siden en slik hypervisor vil ha full kontroll så kan den enkelt lure alle programmer som prøver å påvise hva som skjer, Blue Pill vil være helt umulig å påvise. Slik virtualisering er ment å være usynlig for gjesten, i dette tilfellet er operativsystemet blitt gjest på egen maskin, og skal det kunne påvise hva som skjer så må hypervisor dermed være belemret med en feil.
Denne påstanden som er gjentatt i mange artikler, er omdiskutert. AMD har publisert en uttalelse at det ikke er mulig å bli fullstendig upåvisbar. Enkelte sikkerhetsrådgivere og journalister har også avvist konseptet som unøyaktig. Ett av ankepunktene er at enkelte av instruksjonene i instruksjonssettet til x86-plattformen mangler muligheter for virtualisering. Ett annet er at det påstås at alle former for virtualisering kan påvises gjennom såkalte timing attacks.
I 2007 så ble Rutkowska utfordret av en gruppe forskere ledet av Thomas Ptacek ved Matasano Security, de ville se om deres rootkitdetektor kunne detektere Blue Pill. Dette skulle skje på Black Hat samme år. Rutkowska ønsket en finansiering på $384 000 for å gjennomføre eksperimentet og forsøket ble deretter avblåst. Rutkowska og Alexander Tereshkin avfeide deretter påstandene i et senere foredrag, og argumenterte med at de foreslåtte deteksjonsmetodene var unøyaktige.
Kildekoden for Blue Pill er senere gjort offentlig tilgjengelig.
Barnepiken
Filmen ble en suksess på kino, og har foreløpig spilt inn $203,4 millioner, med et budsjett på $25 millioner.
Jákup Lamhauge
Jákup Eli Frits Lamhauge (født 7. juli 1939 på Glyvrar) er en tidligere, færøysk havnefogd og politiker (Sb.).
Etter folkeskolen dro han til sjøs i 1954, gikk styrmannsskole 1960–1963, og seilte deretter for DFDS i noen år. Lamhauge var havnefogd ved de kommunale havnene i Runavík fra 1966 til han avgikk med alderspensjon.
Lamhauge var medlem av kommunestyret i Runavík 1970–1974, 1976–1988 og 1993–2000, den siste perioden som Runavíks borgermester (ordfører). Han var den første formannen i Kommunusamskipan Føroya 1999–2000. Lamhauge møtte fast på Lagtinget for Eysturoy 1989–1990, så lenge Jógvan I. Olsen satt i regjeringen.
Juan Cruz Komar
Juan Cruz Komar (født 13. august 1996) er en argentinsk fotballspiller som spiller for den argentinske klubben Talleres de Córdoba.
El Jorullo
El Jorullo er en vulkan av typen sinderkjegle i Michoacán i Mexico, 53 km sørøst for Uruapan. Toppen av vulkanen befinner seg 1 330 meter over havet. Den har fire mindre sinderkjegler som har vokst opp rundt den. Vulkanens siste utbrudd varte i 15 år, fra 1759 til 1774. Man kan fremdeles se flytende lava på den nordlige og vestlige sida av vulkanen.
Nettby
Nettby var et populært, norsk nettsamfunn hos VG, aktivt i perioden 2006 til 2010. Det ble lansert den 14. september 2006, og hadde på det meste over 800,000 brukere.
Nettby.no var eid og utviklet av Nettby Community AS. Selskapet ble stiftet i august 2006 av VG Multimedia AS (60 % eierandel) og Nettby Community Holding AS (40 % eierandel). Bak stifterselskapene sto VG og Fredrik Kristiansen. Sistnevnte var også gründeren av Dagbladets nettsamfunn Blink – noe som skapte problemer for nettsiden senere.
I oktober 2010 varslet VG at nettsamfunnet skulle nedlegges den 1. januar 2011. Hovedgrunnen til beslutningen var blant annet at mange hadde gått videre til andre nettsamfunn og at aktiviteten på siden hadde vært fallende siden midten av 2009. Senere ble denne datoen framskyndet, og alt den 19. desember 2010 ble siden lagt ned. I løpet av den siste leveuka fikk Nettby 4,622 nye brukere.
Innhold
Brukerne på Nettby hadde hver sin egen side, der de kunne legge ut bilder, lenker, meninger, interesser og annen informasjon om seg selv. I tillegg hadde man blant annet en gjestebok der venner kunne etterlate hilsener og kommentarer, en dagbok der brukeren selv kunne skrive og en logg der man kunne se hva andre brukere hadde lagt ut i det siste. På siden sin kunne man også se hvilke andre Nettby-brukere som sist hadde vært innom.
Nettstedet var (i motsetning til Facebook) et åpent nettsamfunn der alle hadde mulighet til å se på bildene og kommentarene til hverandre. Brukerne på Nettby ble kalt «borgere», i samsvar med ideen om at samfunnet skulle være en slags virtuell by der alle kunne flytte inn. Borgerne hadde mulighet til å skaffe seg ulike titler ved å være aktiv på nettsiden. Den ultimate tittelen var «borgermester». På det meste var det hele 820,690 borgere i Nettby.
Nettstedet inneholdt også flere tusen ulike grupper grunnlagt av borgerne. Gruppene kunne dreie seg om alt fra politikk, hundedressur og fotball til kåring av årets profil. I gruppene kunne alle medlemmene være med å debattere rundt forskjellige temaer knyttet til gruppen. Det var også mulig å laste opp bilder, og hver gruppe hadde en åpen chat for gruppemedlemmene. Vanligvis var gruppene åpne for alle («grønne grupper»), men det var også mulighet for å stenge gruppen sin, slik at folk måtte søke om medlemskap («røde grupper»).
Nettbys moderatorer, «byvaktene», var brukere med utvidede rettigheter slik at de kunne slette upassende kommentarer og gi advarsler til borgere som brøt reglene. I tillegg til byvakter hadde Nettby «hjelpere» som godkjente profilbildene til borgerne. Øverst i hierarkiet hadde Nettby ni fast ansatte som ble kalt «supersjefer».
Nettby MAX
Nettby MAX var en tilleggstjeneste som ga brukeren ekstra muligheter. Blant annet kunne en MAX-bruker tilpasse siden sin bedre med CSS-redigering og mulighet for annen bakgrunnsfarge. Med MAX fikk man også være medlem av den eksklusive gruppen «Nettby MAX», og man kunne med litt flaks få profilbildet sitt stilt ut øverst på siden slik at alle kunne se det for en dag. Andre goder med MAX var at man kunne få statistikk på hvor mange visninger bildene sine hadde og en utvidet liste over sist besøkende. Gratis SMS til venner og flere fjesinger i chaten var også inkludert. Tjenesten kostet 30 kroner for 20 dager.
En kritisk hendelse for Nettby MAX var da et JavaScript i 2008 spredte seg som en såkalt «orm» fra profil til profil i 2008 og tappet over 100 MAX-brukere for til sammen 70 000 kr ved å bestille nye medlemskap. (Se avsnittet «Sikkerhetsproblemer».) Årsaken var dårlig sikkerhet ved MAX-tjenesten, og det er fortsatt usikkert om alle fikk pengene tilbake.
Konkurrenter
Da Nettby åpnet i 2006, var Dagbladets Blink det ledende nettsamfunnet i Norge. I tillegg fantes det flere mindre konkurrenter som biip.no, hamarungdom.no, cu.no og smootown.no. Nettby åpnet 14 dager etter at Facebook åpnet for andre brukere enn studenter, men var likevel konkurransedyktig i begynnelsen fordi Facebook var lite kjent i Norge. I 2008 lå Nettby og Facebook omtrent likt, og begge nettsamfunnene dominerte i Norge. Blink og de mindre tjenestene hadde mistet sin trafikk. Mot slutten av 2010 var Facebook likevel den klare vinneren.
Sperret hos fylkeskommuner og skoler
I 2009 stengte flere fylkeskommuner og skoler tilgangen til nettstedet fra sine nettverk. Begrunnelsen var at både de ansatte og elvene brukte for mye tid på nettstedet i skoletida. Konkurrenter som Facebook var imidlertid fortsatt tilgjengelig, og dette førte til en massiv forflytning av brukere over til andre, internasjonale samfunn. Et eksempel på dette skjedde rett etter at Nettby Community AS hadde lansert den svenske søstersiden mittkvarter.se. I løpet av bare ett døgn registrerte over 9 000 brukere fra Østfold seg på MittKvarter fordi fylkeskommunen sperret tilgangen til Nettby fra alle kommunale bygninger (både skoler og bibliotek).
Trafikk
I slutten av 2008 hadde Nettby en trafikkrekord på over 300 millioner sidevisninger per uke og over 800 000 unike nettlesere. Høyest trafikk var det på søndager – med opptil 50 millioner sidevisninger på en enkelt dag. Dette var flere sidevisninger enn de ti største nettstedene i Norge tilsammen.
Sikkerhetsproblemer
Utilstrekkelig sikkerhet skapte flere ganger problemer for Nettby. Et av de første tilfellene som fikk oppmerksomhet i media, var at en bruker klarte å publisere passord og brukernavn til flere andre brukere, slik at alle kunne se dem.
Det var også flere tilfeller der angrep av typen «Dictionary Attack» ga brukere tilgang til andres profiler. Dette endte til slutt med at Nettby måtte skrive om hele systemet for å forhindre muligheten.
Det mest omtalte angrepet hendte den 23. november 2008. Da hadde en bruker klart å finne et sikkerhetshull slik at han kunne inkludere JavaScript i profiler. Brukeren benyttet dette til å skrive en såkalt «orm» som spredte seg fra profil til profil og bestilte MAX-medlemskap til tilfeldige brukere. Over hundre personer fikk ormen før Nettby oppdaget problemet, men da hadde brukere til sammen blitt tappet for cirka 70 000 kroner. Nettby lovet at brukerne skulle få pengene sine tilbake, men det er usikkert om alle faktisk fikk det.
Et annet problem med koden til nettstedet i begynnelsen, var at man kunne lese PHP-kildekoden ved å legge på tegnet ' bak et filnavn. Dette ble ordnet etter kort tid.
Teknologi
Nettby ble utviklet med PHP og MySQL. Verten for nettsidene var Apache. Bilder ble lagret med Varnish Cache og innhold ble lagret med Memcached og APC.
Ansatte
Ved oppstart i 2006 hadde Nettby bare to ansatte, men på det meste hadde selskapet ni stykker. Disse var én daglig leder, én utviklingssjef, tre utviklere, to tjenesteansvarlige (en heltid og en deltid), én salgssjef og én freelance-designer. Salgsavdelingen i VG Multimedia AS sto for salget av annonser.
Søksmål fra Dagbladet
I 2008 saksøkte Dagbladet gründeren av Nettby, Fredrik Kristiansen, for å ha stjålet kildekoden fra Blink og benyttet den under utviklingen av Nettby. Kravet var på 609 millioner kroner. Samme år gikk Kristiansen til motsøksmål mot Dagbladet for fornærmelser etter at Dagbladet offentliggjorde påstandene i avisen Dagens Næringsliv. Senere, i begynnelsen av 2010, saksøkte Dagbladet også VG Multimedia AS og Nettby Community AS. Juli fastslo en rettsoppnevnt ekspert Svein Willassen at det ikke hadde skjedd noen kopiering.
Den 20. august 2010 inngikk Nettby Community AS og DB Medialab et forlik som innebar at Nettby Community AS måtte ut med 24 millioner kroner til DB Medialab. Med dette unngikk de at saken havnet i retten. I Dagens Næringsliv ble det hevdet at rettssaken ville ha kostet Nettby Community AS mellom 35 og 40 millioner kroner i advokatsalær (i tillegg til de rundt ti millionene saken allerede hadde kostet) hvis saken hadde gått helt til Høyesterett.
Ved å forlike saken, tapte derfor Nettby Community AS omkostningene på 10 millioner, i tillegg til de 24 millionene til Dagbladet. Fallende aktivitet, minkende inntekter og konkurranse fra Facebook gjorde at Nettby ble lagt ned fra 01.01.2011.
Omsetning
Nettby hadde i perioden 2006-2010 en total omsetning på cirka 45 millioner kroner.
Aksjesalg
I 2009 solgte Nettby Community Holding AS 10 % av aksjene i Nettby Community AS for 18,6 millioner kroner til VG Multimedia AS.
Aktivitet
I løpet av de 4 årene nettsamfunnet var i drift ble det lagt ut 79 millioner bilder, og det ble skrevet til sammen 817 millioner brev og 280 millioner gjestebokinnlegg. I tillegg hadde 1,4 millioner grupper og 1,6 millioner profiler blitt opprettet. Mest aktivitet hadde Nettby i desember 2008. Da var Nettby også (ifølge alexa.com) blant de 2000 mest trafikkerte nettsidene i verden .
Hem Kiry
Hem Kiry (født 11. april 1980) er en kambodsjansk svømmer.
Tonight’s the Night (album)
Tonight's the Night er det åttende musikkalbumet fra Neil Young, utgitt i 1975. Den ble innspilt i 1973 (det meste på en enkelt dag, den 26. august), men utgivelsen ble forsinket i nærmere to år. Albumet nådde opp til plass 25 på Billboard 200. I 2003 ble albumet rangert som nummer 331 av magasinet Rolling Stones liste over de 500 beste musikkalbum gjennom alle tider.
Hem Kiry
Han representerte Kambodsja i Sommer-OL 2004 i Athen, der han ble utslått i forsøksheatet i 50 meter fri.
Tonight’s the Night (album)
Sporliste
Alle sangene er skrevet av Neil Young unntatt hvor annet er notert.
Saksaywaman
Saksaywaman (spansk skrivemåte: Sacsayhuamán) er en seremoniell festning fra Inkariket på en høyde to kilometer nord for den peruanske byen Cusco, inkaenes tidligere hovedstad. Den består av høye vegger bygd av polerte steiner, noen svært store, som ble satt sammen uten noen form for mørtel. På inkaenes tid hadde Cusco form som en stor puma hvis man så den fra lufta. Saksaywaman utgjorde hodet på pumaen, og veggene går derfor i sikk-sakk, for å ligne på pumaens værhår. Komplekset ble påbegynt under Pachacutis styre på 1400-tallet, og ble ferdigstilt under Huayna Cápac på 1500-tallet.
Stedet brukes i dag til å feire Inti Rami, inkaenes solfest, hvert år ved vintersolverv 24. juni.
Navnet Saksaywaman er quechua og betyr «stedet hvor ørnen mettes».
Stedet står på UNESCOs verdensarvliste.
Alfons Demming
Alfons Demming (født 29. februar 1928 i Südlohn i Münsterland i Tyskland, død 31. oktober 2012 i Münster i Tyskland) var en tysk katolsk prelat og hjelpebiskop i bispedømmet Münster.
Bakgrunn
Alfons Demming var den sjette av syv sønner til ekteparet malermester Franz Demming og hans hustru Elisabeth. Hans nest yngste bror var pastor i Bork ved Lüdinghausen.
Demming studerte filosofi ved daværende Konvikt Pius-Colleg og katolsk teologi ved Universitetet i Freiburg.
Prest
Han ble ordinert til prest 21. desember 1953 av biskop Michael Keller av Münster og virket først som kapellan i St. Jakobi i Coesfeld og St. Joseph i Selm. I 1959 ble han president og direktør for Pius-Colleg i Coesfeld, en internatskole for gutter på den tiden, som han utvidet til Bischöflichen Aufbaugymnasium (det senere St.-Pius-Gymnasium Coesfeld). I 1968 ble han sogneprest i Altenberge, Borghorst og Steinfurt. I 1970 og 1976 ble han valgt til dekan.
Titulærbiskop, hjelpebiskop i Münster
Pave Paul VI utnevnte ham til titulærbiskop av Gordus i 1976 og utnevnte ham til hjelpebiskop i bispedømmet Münster. Som regionalbiskop var han ansvarlig for Borken/Steinfurt-regionen. Han ble ordinert til biskop den 9. januar 1977 av biskopen av Münster, Heinrich Tenhumberg; medkonsekratorer var Münster-hjelpebiskopene Laurenz Böggering og Max Georg Freiherr von Twickel.
I 1979 ble han kannik og i 1987 dekan ved St. Pauls katedral i Münster. På den tyske bispekonferansen var han medlem av Kommisjonen for sjelesorg. Han er grunnleggeren av stiftelsen «Afrikahilfe».
Den 30. april 1998 innvilget pave Johannes Paul II hans avskjedsbegjæring av helsemessige årsaker. Den 20. januar 2002 ble sølvbiskopsubileum feiret i Münster-katedralen i nærvær av biskop Reinhard Lettmann.
Han døde etter lang tids sykdom som følge av hjerte- og nyreproblemer.
Episkopalgenealogi
Hans episkopalgenealogi er:
Kongedømmet Khotan
Kongedømmet Khotan var et buddhistisk kongedømme ved Silkeveien som eksisterte fra det første til det tiende århundre etter Kristus. Riket og dets hovedstad Khotan (Hotan), en oaseby, var langt vest i den nåværende Folkerepublikken Kina.
Historie
På 500-tallet ble riket vasall under heftalittene (de såkalt hvite hunere) og havnet etter at deres rike ble tilintetgjort (ca. 560) under göktyrkisk herredømme. I 648 stasjonerte Kina en garnison i Khotan, 670 falt riket under et langvarig tibetansk herredømme, bare av og til avbrutt av kortere kinesiske perioder. I 1006 ble Khotan tilslutt erobret av muslimene og det ble dets endelige undergang som selvstendig eller halvselvstendig rike.
Kunst i kongeriket Khotan
Kongeriket Khotans kunst forente østlige og vestlige elementer. Kunsten er sterkt buddhistisk preget.
I klosteret ved Dandan Uilik var det mange malerier som var sterkt indisk preget.
Marija Sjkanova
Hun har ikke debutert i verdenscupen i alpint, men har deltatt i en rekke FIS-renn.
Sjkanova deltok for Belarus under Vinter-OL 2010 og oppnådde en 33.-plass i super-G som beste resultat.
Borchs Kollegium
Borchs Kollegium (opprinnelig latinsk navn: Collegium Mediceum) ble grunnlagt den 29. mai 1691 av Ole Borch for å huse 16 fattige, gudfryktige og lærde studiosi. Det er et av Københavns Universitets gamle kollegier og ligger i Store Kannikestræde 12.
Bygningen
Det opprinnelige huset, inklusiv Borchs bibliotek og kjemiske laboratorier, ble ødelagt sammen med resten av byen under brannen i København i 1728. Huset ble bygget opp igjen på restene av det gamle. 5500 riksdaler og tre år senere sto det klart for innflytting igjen i 1731.
Under Københavns bombardement i 1807 brant kollegiet enda en gang ned til grunnen. Ifølge kildene deltok studenter fra kollegiet i flere trefninger. Bombardementet av byen endte imidlertid med at store deler av området rundt Frue Plads ble ødelagt, og på tredjedagen den 4. september brøt ilden ut og bygningen gikk opp i flammer.
André Bjørge Paulsen
André Bjørge Paulsen (født 14. februar 1983) er en norsk ishockeyspiller som spiller for Storhamar YA. Han er opprinnelig fra Furnes, og tilbrakte ungdomstiden i Storhamar Dragons, hvor han spilte sammen med blant annet Patrick Thoresen.
Han har også spilt for klubbene Lillehammer IK, Gjøvik Hockey, Kongsvinger Knights, Stjernen, Charlottenberg (Div 3 Sverige) og Arvika (Div 2 Sverige). Han er Elite- og Norgesmester som eldre- og yngre jr i Storhamar Dragons, samt sølvvinner på seniornivå for samme klubb. Han har også flere kamper på aldersbestemte landslag.
Aki Takayama
Aki Takayama (født 12. mars 1970) er en japansk synkronsvømmer som deltok i de olympiske leker 1992 i Barcelona.
Takayama vant en olympisk bronsemedalje i synkronsvømming under Sommer-OL 1992 i Barcelona. Sammen med Fumiko Okuno kom hun på tredjeplass i duett, bak de to tvillingsøstreparene Sarah Josephson / Karen Josephson fra USA og Vicky Vilagos / Penny Vilagos fra Canada.
Trude Gundersen
Trude Gundersen (født 6. juni 1977 i Bergen) er en norsk lege og tidligere taekwondoutøver. Hun representerte klubben Bergen Nord Taekwondo. Hun ble Norges første OL-medaljevinner i taekwondo, da hun tok sølv i vektklassen -67 kg (minus 67 kg) under sommer-OL i Sydney 2000.
Hun ble tildelt seier ved walkover i første kamp og startet turneringen i OL-kvartfinalen, hvor hun vant 7–4 over japanske Yoriko Okamoto. I semifinalen ble det en seier ved dommeravgjørelse på stillinga 2–2 over britiske Sarah Stevenson. I finalen gikk Gundersen på et 3–6-tap mot sydkoreanske Sun Hee Lee.
Rundt 300 000 seere så OL-finalen på NRK, og for mange var et norsk OL-sølv i taekwondo en stor overraskelse.
Gundersen konkurrerte i taekwondo-VM 2001 i Jeju, Sør-Korea. Hun tapte kvartfinalen 4-10 i klassen minus 63 kg mot den koreanske utøveren Kim Yeon-ji, etter å ha vunnet de to første kampene. Den koreanske jenta tok seg videre til finalen, hvor hun vant VM-gull.
I 2002 valgte Gundersen å slutte med toppidrett for å konsentrere seg om medisinstudiene. Hun er i dag overlege ved Ortopedisk avdeling ved Haukeland Universitetssykehus, daglig leder ved Barnehofteregisteret, og førsteamanuensis i medisin ved Universitetet i Bergen.
Phelocalocera
Phelocalocera er en slekt av underamilie av trebukker (Cerambycidae).
Utseende
Middelsstore, slanke, trebukker, dekkvingene med lyse felter. Antennene er kraftige og så lange som eller lengre enn kroppen. Hodet er rundet, pronotum rundet med en kraftig pigg midt på hver sidekant. Dekkvingene er avsmalnende bakover, beina forholdsvis lange med litt fortykkede lår.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Utbredelse
Slekten er utbredt i Sør-Afrika og på Madagaskar.
Andrea Jaeger
Andrea Jaeger (født 4. juni 1965 i Chicago, Illinois) er en tidligere profesjonell amerikansk tennisspiller.
Hun ble profesjonell som 14-åring og steg raskt i rankingen opp til nummer to i verden etter seire mot blant andre Chris Evert, Martina Navrátilová og andre toppspillere på den tiden. I 1982 nådde hun single-finalen i Grand Slam-turneringen French Open og året etter i 1983 var hun finalist i Wimbledon, hun tapte begge finalene mot Navratilova.
Max Müller (orientalist)
Som student ved universitetet i Leipzig forlot han sin interesse for musikk og gikk over til filologi og sanskrit, det gamle Indias klassiske språk. Han lærte seg også arabisk og persisk. Han studerte under Franz Bopp, den første systematisk lærde innen indoeuropeiske språk, men i 1845 flyttet han til Paris for å studere under Eugène Burnouf og året etter flyttet han til England for å studere tekster på sanskrit i samlingene til Det britiske ostindiske kompani. Disse studiene førte til en karriere i Storbritannia, hvor han etter hvert fikk den første stillingen i komparativ teologi ved All Souls College i Oxford fra 1868-1875.
Andrea Jaeger
I 2008 sa hun til den britiske avisen Daily Mail at hun tapte Wimbledon-finalen i 1983 med vilje, siden hun dagen før finalen hadde besøkt Navratilova i leiligheten hennes, og at hun var redd for at hun hadde ødelagt Navratilovas konsentrasjon så mye, at hun ikke orket å vinne finalen.
Max Müller (orientalist)
Bibliografi
Noen av Müllers bøker er gitt ut i nye utgaver.
Andrea Jaeger
I 2006 ble hun nonne i Den anglikanske kirke.
Mourad Laachraoui
Mourad Laachraoui (født 31. mars 1995) er en belgisk taekwondoutøver med marokkansk opphav.
John Richard Green
John Richard Green (12. desember 1837 – 7. mars 1883) var en engelsk historiker som i viktoriatiden preget engelsk middelalderforskning sammen med William Stubbs og Edward Augustus Freeman.
Mourad Laachraoui
Karriere
Laachraoui har deltatt i verdensmesterskapet i taekwondo to ganger, med én femteplass fra 2015 som beste resultat.
John Richard Green
Liv og karriere
Green ble født som sønn av en kjøpmann i Oxford. I hjembyen fikk han naturlig nok også sin høyere utdannelse, først ved Magdalen College School, og deretter ved Jesus College, begge ved University of Oxford.
Etter at han forlot Oxford ble han presteviet i 1860 og begynte som prest i kirken St Philip's i Stepney, en bydel i London. I mellomtiden begynte Green også å studere historie og skrive artikler for Saturday Review, et London-magasin. Som meget interessert i historie benyttet han den lille fritiden han hadde til forskning.
I 1869 ga han endelig opp sitt arbeid som geistlig og fikk en stilling som bibliotekar ved Lambeth i London, men ble syk kort tid etter av tuberkulose.
Han hadde lagt planer om å skrive forskjellige historiske verker, inkludert en historie om den engelske kirke som en serie om livene til erkebiskopene av Canterbury, og hva han tenkte på som mesterverk, magnum opus, var Englands historie under Angevin-kongene. Hans sviktende helse tvang ham til å oppgi sine ambisiøse prosjekter og isteden konsentrere energien om et mer håndterlig format, hans Short History of the English People. Boken kom ut i 1874, og ga ham en sikker plass som en eminent engelsk historieforfatter.
Etter å ha forlatt prosjektet om Angevin-kongene konsentrerte han seg om å utvide sine Short History til et verk på fire bind, A History of the English People (1878–80). Dessuten skrev han The Making of England, men som kom ut i kun ett bind og stoppet i året 828 da han døde ved Mentone i Frankrike mars 1883, 45 år gammel. Etter hans død utkom hans siste bok The Conquest of England, fullført av hans hustru.
Om hans Short History ble det sagt at verket startet en ny epoke i historieskrivningen i England ved å gjøre den sosiale, industrielle og moralske utvikling til bokens hovedtema. Green var hovedsakelig opptatt av å underholde sine lesere. Det oppnådde han ved at hans bøker var illustrerte og at han skrev i en informativ-fortellende stil, men han ble også kritisert – særlig i forhold til sin første bok – at han ikke var nøytral og overdrev hendelser. The Short History of the English People ble en av de mest solgte historiebøker på 1800-tallet, bare overgått av Thomas Babington Macaulays The History of England from the Accession of James the Second (1848).
Mourad Laachraoui
Karriere
Han tok gull i 54-kilosklassen under EM i taekwondo 2016, etter å ha beseiret spanske Jesús Tortosa 6–3 i finalen.